
	诪讟讜诪讗转 诪转 讚诇讬转 诇讛 爪注专讗 诇讗 讛驻专 诇讛. 讜谞诪爪讗 砖讗驻讬诇讜 诇讗讞专 讛讛驻专讛 讛讬讗 诪讜讝讛专转 注诇 讛讟讜诪讗讛 讜讻讬讜谉 砖讻谉 诇讗 诪讬拽专讬 诇讙讘讬 讟讜诪讗讛 讞爪讬 诪谞讬谉 砖诇 谞讝讬专讜转 砖讛专讬 讞讬讬讘转 讛讬讗 诇讛砖诇讬诐 讻诇 诪谞讬谉 谞讝讬专讜转讛 讘讟讛专讛 讗诇讗 讜讚讗讬 诪砖诪注 讚诪转讜讱 砖诪驻专 诇讬讬谉 砖诪转注谞讛 讘讜 诪驻专 诇讟讜诪讗讛 砖讗讬谞讛 诪转注谞讛: 讗诪专讬 讟讜诪讗转 诪转 谞诪讬 讗讬转 诇讛 爪注专讗. 讛讗讬 讚驻专讬拽 诇讬讛 讛讻讬 讜诇讗 驻专讬拽 讗讬谉 谞讝讬专讜转 诇讞爪讗讬谉 讻讚驻专讬拽 诇注讬诇 诪砖讜诐 讚讟讜诪讗讛 讗讬谞讛 转诇讜讬讛 讘谞讝讬专讜转 讚讗砖讻讞谉 谞讝讬专讜转 讘诇讗 讟讜诪讗讛 砖讛专讬 谞讝讬专 砖诪砖讜谉 讗住讜专 讘讬讬谉 讜诪讟诪讗 诇诪转讬诐 讻讚讗讬转讗 驻专拽 拽诪讗 讚诪住' 谞讝讬专 (讚.) 讜讻讬讜谉 讚诇讗 转诇讬讗 讟讜诪讗讛 讘谞讝讬专讜转 讗驻砖专 谞诪讬 讚讗讬转讗 诇讗讬住讜专 讟讜诪讗讛 讘诇讗 讗讬住讜专 砖讗专 讚讬谞讬 谞讝讬专讜转 讗讬 谞诪讬 讚拽讜砖讟讗 讚诪讬诇转讗 讘注讬 诇转专讜爪讬 讚诇讗 讻讚拽住诇拽讗 讚注转讗 讚讗讬谉 讘讟讜诪讗转 诪转 爪注专 讚诇讬转讗 讗诇讗 爪注专讗 讗讬转 诇讛 讜谞''诪 砖讗诐 谞讚专讛 砖诇讗 转诇讱 诇讘讬转 讛讗讘诇 讘注诇讛 诪驻专 诇讛 诪砖讜诐 注讬谞讜讬 谞驻砖: 诪转谞讬' 拽讜谞诐 砖讗谞讬 谞讛谞讬转 诇讘专讬讜转. 诪讛 砖讗谞讬 谞讛谞讬转 诪谉 讛讘专讬讜转 讬讛讗 注诇讬 讻拽讜谞诐: 讗讬谞讜 讬讻讜诇 诇讛驻专. 讚讗注''讙 讚讗诪专 砖诪讜讗诇 讛谞讗转 驻诇讜谞讬 注诇讬 讬驻专 讛讗 讗住拽讬谞谉 注诇讬讛 讚砖诪讜讗诇 讻专讘谞谉 住讘讬专讗 诇讬讛 讚诪讬拽诇 讘注讬谞讜讬 谞驻砖 讜讻讜诇讛 驻专拽讬谉 专讘讬 讬讜住讬: 讜讬讻讜诇讛 诇讬讛谞讜转 讘诇拽讟 砖讻讞讛 讜驻讗讛. 讚讻讬讜谉 讚讻转讬讘 讘讛讜 转注讝讜讘 讬转讬专讛 讜诇讗 讻转讬讘讗 讘讛讜 谞转讬谞讛 诇讬转 讘讛讜 讟讜讘转 讛谞讗讛 诇讘注诇讬诐 讛诇讻讱 讻讬 砖拽诇讛 诇拽讟 砖讻讞讛 讜驻讗讛 讗讬谞讛 谞讛谞讬转 诪砖诇 讘专讬讜转 讜讘讙诪专讗 诪驻专砖 诇诪转谞讬': 讙诪' 讗诇诪讗 讗驻砖专 讚诪转讝谞讛 诪讚讬诇讬讛. 拽讗 住诇拽讗 讚注转讱 讚住讬驻讗 讚拽转谞讬 讬讻讜诇讛 讛讬讗 诇讬讛谞讜转 讘诇拽讟 砖讻讞讛 讜驻讗讛 诇讗讜 住讬讜诪讗 讚专讬砖讗 讜讟注诪讗 讚讬讚讛 讛讬讗 讚诪砖讜诐 讛讻讬 讗讬谉 讬讻讜诇 诇讛驻专 诪驻谞讬 砖讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 讚讗诐 讗讬转讗 讛讜讛 诇讬讛 诇诪转谞讬 讛讻讬 诪驻谞讬 砖讬讻讜诇讛 诇讬讛谞讜转 讜注讜讚 讚讗诐 讗讬转讗 讚讘注诇 讘讻诇诇 讘专讬讜转 讛讜讗 讛讬讻讬 拽转谞讬 讚诪驻谞讬 砖讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 讗讬谉 讬讻讜诇 诇讛驻专 讜讻讬 讘注诇 讜讻讜诇讛讜 讘专讬讜转 讙专讬注讬 诪讞谞讜讜谞讬 砖诇讗 讛讬转讛 驻专谞住转讜 讗诇讗 诪诪谞讜 讚讗诪专讬谞谉 诇注讬诇 讬驻专 讗诇讗 讜讚讗讬 讻讬 拽转谞讬 讗讬谉 讬讻讜诇 诇讛驻专 讛讬讬谞讜 讟注诪讗 诪砖讜诐 讚讗驻砖专 讚诪转讝谞讛 诪讘注诇讛 讚讘注诇 诇讗 讛讜讬 讘讻诇诇 讘专讬讜转 讛诇讻讱 诇讗 诪拽专讬 注讬谞讜讬 谞驻砖 讜诇讗 讬驻专 讜讻讬 转讬诪讗 讗讻转讬 讛讬讻讬 讗转讬讗 砖驻讬专 讚讛讗 讜讚讗讬 讘注诇 讗讬谉 驻专谞住转讜 讗诇讗 诪谉 讛讘专讬讜转 讜讛讜讜 诇讛讜 讘专讬讜转 讻讞谞讜讜谞讬 砖讗讬谉 驻专谞住转讜 讗诇讗 诪诪谞讜 讚讗诪专 讬驻专 诇讗讜 拽讜砖讬讗 讛讬讗 讚讛转诐 讗住专讛 诇讛 诇驻讬专讜转 讞谞讜讜谞讬 讗驻讬诇讜 讘讝诪谉 砖讬讘讬讗诐 诇讛 讘注诇 讜讻讚讗住讬拽谞讗 诇注讬诇 讛诇讻讱 讬驻专 讗讘诇 讛讻讗 诇讗 讗住专讛 讗谞驻砖讛 驻讬专讜转 讛讘专讬讜转 讗诇讗 讛谞讗转 讛讘专讬讜转 讛诇讻讱 讻诇 讛讬讻讗 砖讛讘注诇 诇讜拽讞 讗讜转诐 诪讜转专转 讘讛谉 砖讗讬谞讛 谞讛谞讬转 诪谉 讛讘专讬讜转 讗诇讗 诪谉 讛讘注诇: 讗讬诪讗 住讬驻讗 讬讻讜诇讛 诇讬讛谞讜转 讘诇拽讟 砖讻讞讛 讜驻讬讗讛. 讗讘诇 诪谉 讛讘注诇 诇讗 讗讻诇讛 讚讗讬 讗讻诇讛 诪讘注诇 讛讬讻讬 诪讜转专转 讘诇拽讟 砖讻讞讛 讜驻讗讛 讚讛讗 诇讗讜 注谞讬讛 讛讬讗: 讗诪专 注讜诇讗 诇注讜诇诐 讘注诇 诇讗讜 讘讻诇诇 讘专讬讜转 讛讜讗 讜注讜讚 讗讬谉 讬讻讜诇 诇讛驻专 诪驻谞讬 砖讬讻讜诇讛 讛讬讗 诇讬讛谞讜转 讘诇拽讟 砖讻讞讛 讜驻讗讛. 驻讬专讜砖 诇注讜诇诐 讘注诇 诇讗讜 讘讻诇诇 讘专讬讜转 讛讜讗 讜诪砖讜诐 讛讻讬 讗讬谉 讬讻讜诇 诇讛驻专 讚讛讗 诪转讝谞讛 诪讬谞讬讛 讚讘注诇 讜注讜讚 讚讗驻讬' 讘注诇 注谞讬 讛讜讗 讗讬谉 讬讻讜诇 诇讛驻专 诪驻谞讬 砖讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 讜诪讘注诇 谞诪讬 诇讗 诪转住专讗 讚讗讬 诪转住专讗 讘讬讛 诪砖讜诐 砖讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 讘诇讞讜讚 诇讗 讗诪专讬谞谉 讚诇讗 讬驻专 讚诇讗 讙专注讬 讘专讬讜转 讜讘注诇 诪讞谞讜讜谞讬 砖诇讗 讛讬转讛 驻专谞住转讜 讗诇讗 诪诪谞讜 讚拽讬讬诪讗 诇谉 讬驻专: 专讘讗 讗诪专 诇注讜诇诐 讘注诇 讘讻诇诇 讘专讬讜转 讛讜讗. 讜诪讛 讟注诐 拽讗诪专 诪讛 讟注诐 讗讬谉 讬讻讜诇 诇讛驻专 诪驻谞讬 砖讬讻讜诇讛 诇讬讛谞讜转 诪诇拽讟 砖讻讞讛 讜驻讗讛 住讘讬专讗 诇讬讛 诇专讘讗 讚讗祝 注诇 讙讘 讚诇讗 拽转谞讬 诪驻谞讬 砖讬讻讜诇讛 诇讬讛谞讜转 诪诪讬诇讗 诪砖诪注 讚诪讛 讟注诐 拽讗诪专 讜拽砖讬讗 讟讜讘讗 讜诇专讘讗 诪讬 讙专注讬 讘专讬讜转 讜讘注诇 诪驻讬专讜转 讞谞讜讜谞讬 砖讗讬谉 驻专谞住转讜 讗诇讗 诪诪谞讜 讚拽转谞讬 讬驻专 诪砖讜诐 注讬谞讜讬 谞驻砖 讜讗驻讬诇讜 诇专' 讬讜住讬 讜转讬专抓 讛专''诪 讘专 砖谞讬讗讜专 讝讻专讜谞讜 诇讘专讻讛 讚讛讻讗 讘砖诇拽讟讛 诇拽讟 砖讻讞讛 讜驻讗讛 讜讬讻讜诇讛 讛讬讗 诇讬讛谞讜转 诪诪谞讜 讜讻讚拽转谞讬 讬讻讜诇讛 讛讬讗 诇讬讛谞讜转 讘诇拽讟 砖讻讞讛 讜驻讗讛 讜讛诇讻讱 诇讗 讬驻专 讜诇注讬诇 讘砖谞讚专讛 讘讬诪讜转 讛讙砖诪讬诐 砖讗讬 讗驻砖专 诇讛 诇诇拽讟 讜诪砖讜诐 讛讻讬 讬驻专: 专讘 谞讞诪谉 讗诪专 诇注讜诇诐 讘注诇 诇讗讜 讘讻诇诇 讘专讬讜转 讛讜讗. 讜诪砖讜诐 讛讻讬 诇讗 讬驻专 砖讗诐 诇讗 讛讬转讛 讬讻讜诇讛 诇讬讛谞讜转 诪诪谞讜 讗注''驻 砖讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 注讬谞讜讬 谞驻砖 讛讜讬 讜诪驻专 讜讛讻讬 拽转谞讬 谞转讙专砖讛 讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 讚诇讬转 讘讛讜 讟讜讘转 讛谞讗讛 讚注讝讬讘讛 讻转讬讘讗 讘讛讜 讜拽讗 诪砖诪注 诇谉 讚诇讻砖谞转讙专砖讛 讬讞讝讜专 讛讘注诇 诇讛讬讜转 讘讻诇诇 讗讬住讜专 讛讘专讬讜转 讜讗讬谉 诇讛 诇讬讛谞讜转 讗诇讗 讘诇拽讟 砖讻讞讛 讜驻讗讛 讻讱 驻讬专砖讜 讛专讗砖讜谞讬诐 讝讻专讜谞诐 诇讘专讻讛 讜讻谉 讛讜讗 讘讞讚讜砖讬 讛专砖讘''讗 讝讻专讜谞讜 诇讘专讻讛 讘砖诐 讛转讜住驻转讗: 讜讗谞讬 讗讜诪专 讚讗诐 讗讬转讗 讚讛讻讬 驻讬专讜砖讗 讛讗 讚讙专住讬谞谉 讘讬专讜砖诇诪讬





专诪讘"谉

拽讜谞诐 讻讛谞讬诐 讜诇讜讬诐 谞讛谞讬诐 诇讬 讬讟诇讜 讘注诇 讻专讞讜 讻讛谞讬诐 讗诇讜 讜诇讜讬诐 讗诇讜 讬讟诇讜 讗讞专讬诐:





专砖讘"讗

 诪讟讜诪讗转 诪转 讚诇讬转 诇讛 爪注专讗 诇讗 讛驻专 诇讛. 讜讗讬讻讗 诇诪讬讚拽 讗诪讗讬 诇讗 砖谞讬 诇讬讛 诇驻讬 砖讗讬谉 谞讝讬专讜转 诇讞爪讗讬谉 讜讗讬谉 拽专讘谉 诇讞爪讗讬谉 讻讚诪砖谞讬谞谉 诇注讬诇. 讜讬砖 诇讜诪专 诪砖讜诐 讚讟讜诪讗讛 诇讗 转诇讬讗 讘讗讬住讜专 砖转讬讬转 讬讬谉, 讻讬讜谉 讚诪砖讻讞转 谞讝讬专讜转 讘诇讗 讗讬住讜专 讟讜诪讗讛 讚讛讬讬谞讜 谞讝讬专 砖诪砖讜谉, 讗祝 注诇 讙讘 讚诇讗 讗砖讻讞谉 谞讝讬专 讟讜诪讗讛, 讘诇讗 讗住讜专 讬讬谉 讜讞专爪谉, 讗讘诇 讗讬 讗驻砖专 诇谞讝讬专讜转 讬讬谉 讘诇讗 讞专爪谉 讜讞专爪谉 讘诇讗 讬讬谉, 讜诇讛讻讬 砖谞讬 诇讛讜 谞讝讬专讜转 诇讞爪讗讬谉. 讜讛讗 讚讗拽砖讬谞谉 讛讻讗 诪谉 讛讗砖讛 砖谞讚专讛 讘谞讝讬专 讜谞讟诪讗转 讛讜讗 讛讚讬谉 讚讛讜讛 诪爪讬 诇讗拽砖讜讬讬 讘专讬讬转讗 讚讛驻专讬砖讛 讞讟讗转 讚讗讬讬转讬 诇注讬诇, 讜讻谉 诪诪转谞讬转讬谉 讚讗讬谞讛 住讜驻讙转 讚讗讬讬转讬 谞诪讬 诇注讬诇.


拽讜谞诐 砖讗谞讬 谞讛谞讛 诇讘专讬讜转 讗讬谞讜 讬讻讜诇 诇讛驻专, 讜讬讻讜诇讛 讛讬讗 诇讛谞讜转 讘诇拽讟 砖讻讞讛 讜驻讗讛. 诇驻讜诐 诪讗讬 讚拽讗诪专 砖诪讜讗诇 诪砖诪讬讛 讚诇讜讬 诇注讬诇, 讛谞讗转 驻专拽讬谉 专讘讬 讬讜住讬 转谞讬 诇讬讛 诪砖讜诐 谞讚专讬 注讬谞讜讬 谞驻砖 诇讗 讬驻专, 讗讘诇 讬驻专 讛讜讗 诪砖讜诐 讚讘专讬诐 砖讘讬谞讜 诇讘讬谞讛, 讜讻讚讗诪专讬谞谉 诇注讬诇.


 讙诪专讗: (讗诇讗) [讗诇诪讗 鈥� 诇驻讬 讛讙诪专讗 讻讗谉] 讗驻砖专 讚诪讬转讝谞讗 诪讚讬诇讬讛, 诪讻诇诇 讚讘注诇 诇讗讜 讘讻诇诇 讘专讬讜转 讛讜讗. 讚讗讬 讘讻诇诇 讘专讬讜转 讛讜讗 诪讗讬 砖谞讗 诪驻讬专讜转 讞谞讜谞讬 注诇讬 砖讗诐 讗讬谉 驻专谞住转讜 讗诇讗 诪诪谞讜 讬驻专 讗驻讬诇讜 诇专讘讬 讬讜住讬 诪砖讜诐 谞讚专讬 注讬谞讜讬 谞驻砖, 讗讬诪讗 住讬驻讗 讻讜' 讜讗讜拽诪讛 注讜诇讗 讚讞讚讗 讜注讜讚 拽讗诪专, 讻诇讜诪专 讚讬讻讜诇讛 诇讬讛谞讜转 讘诇拽讟 诇讗 诪驻谞讬 砖讻讬讜谉 诇讛 诇讬讛谞讜转 讘诇拽讟 讘诇讞讜讚 拽转谞讬, 讗诇讗 诪驻谞讬 砖讬讻讜诇讛 诇讬讛谞讜转 诪谉 讛讘注诇.


讜注讜讚 讗讞专转 诪诇讘讚 砖讛讬讗 讬讻讜诇讛 诇讬讛谞讜转 诪诪谞讜, 注讜讚 讛讬讗 讬讻讜诇讛 诇讬讛谞讜转 讘诇拽讟. 讜讗诐 转讗诪专 讗讻转讬 讻讬 诇讗 讛讜讛 讘注诇 讘讻诇诇 讘专讬讜转 诪讗讬 讛讜讬, 诪讻诇 诪拽讜诐 讻讬讜谉 讚讘注诇 讙讜驻讬讛 讗讬谉 驻专谞住转讜 讗诇讗 诪谉 讛讘专讬讜转 讬驻专, 讚诇讗 讙专注 诪驻讬专讜转 讞谞讜谞讬 讘讝诪谉 砖讗讬谉 驻专谞住转讜 讗诇讗 诪诪谞讜, 讬砖 诇讜诪专 讚讛讛讬讗 讚驻讬专讜转 讞谞讜谞讬 讘砖讗住专讛 驻讬专讜转 讛谞诪讻专讬谉 讘讞谞讜转讜 拽讗诪专, 讚讜诪讬讗 讚驻讬专讜转 诪讚讬谞讛 讜讛诇讻讱 讬驻专, 讗讘诇 讛讻讗 讛谞讗转 讛讘专讬讜转 讗住专讛 讗谞驻砖讬讛, 讗讘诇 诇讗 讛谞讗转 讛驻讬专讜转 砖讛讬讜 砖诇讛谉, 讜注讚讬讬谉 讛讬讗 讬讻讜诇讛 诇讬讛谞讜转 诪驻讬专讜转讬讛谉 讻砖诇拽讞谉 讘注诇.


讜专讘讗 讗诪专 诇注讜诇诐 讘注诇 讘讻诇诇 讘专讬讜转 讛讜讗. 讜讗讬谞讛 讬讻讜诇讛 诇讬讛谞讜转 诪诪谞讜.


 讜诪讛 讟注诐 拽讗诪专. 讻诇讜诪专 讜注讬拽专 讟注诪讗 讚诪转谞讬转讬谉 讚拽转谞讬 砖讗讬谞讜 讬讻讜诇 诇讛驻专 讛讜讗 诪驻谞讬 砖讛讬讗 讬讻讜诇讛 诇讬讛谞讜转 讘诇拽讟. 讜讘讚讬谉 讛讜讗 砖讬讛讗 砖讜谞讛 讘诪砖谞转讬谞讜 诪驻谞讬 砖讬讻讜诇讛 诇讬讛谞讜转 讘诇拽讟, 讜讗讬讻讗 诇诪讬讚拽 讜诇专讘讗 诪讬 讙专注 讘砖讗讜住专转 讛谞讗转 讻诇 讛讘专讬讜转, 讜讛谞讗转 讘注诇讛 诪驻讬专讜转 讞谞讜谞讬 讜讗讬谉 驻专谞住转讜 讗诇讗 诪诪谞讜 讚拽转谞讬 讬驻专 诪砖讜诐 注讬谞讜讬 谞驻砖 讜讗驻讬诇讜 诇专讘讬 讬讜住讬. 讜转讬专抓 讛专"诪 讘专 砖谞讗讜专 讝"诇 讚讛讻讗 讘砖诇拽讟讛 诇拽讟 砖讻讞讛 讜驻讗讛 讜讬讻讜诇讛 诇讞讬讜转 诪诪谞讜, 讜讻讚拽转谞讬 讬讻讜诇讛 讛讬转讛 诇讞讬讜转 讘诇拽讟 讜讛诇讻讱 诇讗 讬驻专, 讜诇注讬诇 砖谞讚专讛 诪讻诇 讛讘专讬讜转 砖讗讬 讗驻砖专 诇讛 讘诇拽讟 讜诇讻讱 讬驻专, 讜注讜讚 爪专讬讱 注讬讜谉.


专讘 谞讞诪谉 讗诪专 诇注讜诇诐 诇讗讜 讘讻诇诇 讘专讬讜转 讛讜讗. 讜讛讻讬 拽讗诪专 讘砖谞转讙专砖讛 讬讻讜诇讛 讛讬讗 诇讬讛谞讜转 讘诇拽讟, 讜拽讗 诪砖诪注 诇谉 讚诇讻砖转转讙专砖 讬讞讝讜专 讛讘注诇 诇讛讬讜转 讘讻诇诇 讗讬住讜专 讛讘专讬讜转, 讜讗讬谉 诇讛 诇讬讛谞讜转 讗诇讗 诪诇拽讟 砖讻讞讛 讜驻讗讛. 讜讗诪专讜 讘转讜住驻讜转 讚讟注诪讗 讚诪诇转讗 诪砖讜诐 讚讬讻讜诇讛 诇讗住讜专 驻讬专讜转 讘注诇 讗谞驻砖讛 诪讛砖转讗, 讜讛诇讻讱 讻讬讜谉 讚讗驻砖专 诇讛 诪讛砖转讗 讗祝 注诇 讙讘 讚诇讗 讗住专讛 讗谞驻砖讛 讗诇讗 诇讗讞专 讙专讜砖讬谉 讗驻讬诇讜 讛讻讬 诪讬转住专, 讜诪住转讘专讗 讚讗讬谉 爪讜专讱 诇讻讱, 诪砖讜诐 讚诇讗住讜专 讗谞驻砖讛 讗驻讬诇讜 诇讗讞专 讝诪谉 讗住专讛, 讜讗驻讬诇讜 讘讚讘专 砖诇讗 讘讗 诇注讜诇诐, 讛讜讗讬诇 讜讗讚诐 讗讜住专 驻讬专讜转 讞讘专讜 注诇讬讜 讻讚讗讬转讗 诇拽诪谉 [诇注讬诇 诪讝, 讗] 讜讗讬转讗 讘驻专拽 讛砖讜转驻讬谉 砖谞讚专讜 诇注讬诇 (谞讚专讬诐 诇, 讘)]. 讜转谞谉 [讛谞讜讚专 诪谉 鈥� 诇驻讬 讛砖讬"诪] 讛谞讜诇讚讬诐 讻讜' 讜诇讗 拽砖讬讗 诇谉 诇拽诪谉 讗诇讗 讻砖讗讜住专 讚讘专 砖诇讗 讘讗 诇注讜诇诐 注诇 讞讘专讜.





专讬讟讘"讗

讜讘讙诪专讗 [讚祝 驻讙.] 讗讜转讘讬谞谉 诇专' 讬讜讞谞谉 诪讚转谞讬讗 讛讗砖讛 砖谞讚专讛 讘谞讝讬专 讜谞谞讜诪讗讛 讜讗讞"讻 讛驻专 诇讛 讘注诇讛 诪讘讬讗 讞讟讗转 讛注讜祝 讜讗讬谞讛 诪讘讬讗讛 注讜诇转 讛注讜祝. 驻讬' 讚讻讬讜谉 讚讛驻专 诇讛 讘注诇讛 驻讟讜专讛 诪拽专讘谉 谞讝讬专. 讜讞讟讗转 讛注讜祝 讚诪转讬讗 诪驻专砖 讘诪住' 谞讝讬专 [讚祝 讻讘.] 诪砖讜诐 专' 讗诇讬注讝专 讛拽驻专 讜讗讬 讗诪专转 诪驻专 诇诪转注谞讛 讜讗讬谉 诪驻专 诇砖讗讬谞讛 诪转注谞讛 讚讬诇诪讗 [讚祝 驻讙:] 诪讬讬谉 讛讜讗 讚讗讬转 诇讛 爪注专讗 诪讬驻专 诇讛 诪讟讜诪讗转 诪转 讚诇讬转 诇讛 爪注专讗 诇讗 诪爪讬 诪驻专 诇讛 讜驻专拽讬谞谉 讗诪专讬 讟讜诪讗转 诪转 谞诪讬 讗讬转 诇讛 爪注专讗 讚讻转讬讘 讜讛讞讬 讬转谉 讗诇 诇讘讜 讜转谞讬讗 专' 诪讗讬专 讗讜诪专 诪讗讬 讚讻转讬讘 讜讛讞讬 讬转谉 讗诇 诇讘讜 讚讘专讬诐 砖诇 诪讬转讛 讚讬住驻讚 讬住驻讚讜谞讬讛 讚讬拽讘专 讬拽讘专讜谞讬讛 讻诇讜诪专 讬注诇讛 注诇 诇讘讜 砖住讜驻讜 诇讘讜讗 诇讬讚讬 讻讱 讜讬砖 诇讜 诇讛转注住拽 诇诪讬 砖讘讗 诇讬讚讬 讻讱 讜讛"讛 讚讛讜讛 诪爪讬 诇转专讜爪讬 诪砖讜诐 讚专讘 讬讜住祝 讚讗诪专 讗讬谉 谞讝讬专讜转 诇讞爪讗讬谉 讗诇讗 讚拽讜砖讟讗 讚诪讬诇转讗 讘注讬 诇讗砖诪注讬谞谉 讚讛讗 谞诪讬 谞讚专 注谞讜讬 谞驻砖 讛讜讗 讜砖诪注讬谞谉 诪讬谞讛 讚讗讬转转讗 讚谞讚专讗 讗讜 讚讗砖转讘注讗 (讻) 诇诪讬讝诇 诇讘讬 诪讬转谞讗 讬讻讜诇 讘注诇讛 诇讛驻专 诇讛 诪讚讬谉 谞讚专讬 注讬谞讜讬 谞驻砖 讚讛讗 谞诪讬 注讬谞讜讬 谞驻砖 讛讜讗:



诪转谞讬' 拽讜谞诐 讻讛谞讬诐 讜诇讜讬讬诐 谞讛谞讬诐 诇讬 讬讟诇讜 注诇 讻专讞讜 讻讛谞讬诐 讗诇讜 讜诇讜讬诐 讗诇讜 讬讟诇讜 讗讞专讬诐 讜讛谉 讗住讜专讬谉. 讜讗拽砖讬谞谉 讘讙诪专讗 专讬砖讗 讗住讬驻讗 讚专讬砖讗 拽转谞讬 讬讟诇讜 注诇 讻专讞讜 讚讗诇诪讗 讗注"讙 讚讗讬转 诇讬讛 讟讜讘转 讛谞讗讛 诇讬转谞谉 诇讻诇 讻讛谉 讜诇讜讬 砖讬专爪讛 讗讬谞讛 诪诪讜谉 讜诇讗 诪爪讬 讗住专 诇讛讜 讜讗讬诇讜 住讬驻讗 拽转谞讬 讬讟诇讜 讗讞专讬诐 讜讛诐 讗住讜专讬诐 讚讞讬讬诇 谞讚专讗 注诇讬讬讛讜 讗诇诪讗 讟讜讘转 讛谞讗讛 诪诪讜谉 讜驻专讬拽 专讘讗 诇注讜诇诐 讟讜讘转 讛谞讗讛 诪诪讜谉 讻讚拽转谞讬 住讬驻讗 讜专讬砖讗 讚拽转谞讬 讬讟诇讜 注诇 讻专讞讜 砖讗谞讬 转专讜诪讛 讚讻讬讜谉 讚诇讗 讞讝讬讗 讗诇讗 诇讻讛谞讬诐 讜讗讬谞讜 讬讻讜诇 诇诪讜讻专讛 讜诇讗 诇讬转谞讛 诇砖讜诐 讗讚诐 讘注讜诇诐 讗诇讗 诇讻讛谞讬诐 讻讬 讗住专 诇讛 注诇讬讬讛讜 诇讗 讗砖转讗专 诇讬讛 讘讙讜讛 砖讜诐 诪讬讚讬 讜砖讜讬讛 讻注驻专讗 讘注诇诪讗 讜诇讬转 诇讬讛 讘讙讜讛 讜诇讗 诪讬讚讬 讜讻讬 砖拽诇讬 诇讛 讻讛谞讬诐 诇讗讜 诪讚讬讚讬讛 砖拽诇讬 诇讛 讜讛专讬 讝讛 讻讗讜住专 讞讘讬专讜 诪谞讻住讬讜 讜诪讻专诐 诇讗讞专讬诐 讗讜 讛驻拽讬专诐 砖讛诪讜讚专 诪讜转专 讘讛诐 讜诪注砖专 讚拽转谞讬 诪砖讜诐 转专讜诪转 诪注砖专 砖讘讜 讚住讘专 诇讛 讻诪讗谉 讚讗诪专 讗讬谞讛 谞驻专砖转 讗诇讗 注诇 讬讚讬 诇讜讬 讜拽讬"诇 讻专讘讗 讜讻讚讻转讬讘谞讗 讘驻专拽讗 拽诪讗 讚拽讚讜砖讬谉 讜讗讬讻讗 讚诪砖诪注 诇讬讛 诪讛讻讗 讚讻讬讜谉 讚讗诪专讬 讚转专讜诪讛 讚诇讬转 诇讬讛 讘讙讜讛 讛讬转专 讗讻讬诇讛 讜诇讗 讛讬转专 讛谞讗讛 讻诇诇 讗讬谞讛 讞砖讜讘讛 诪诪讜谉 诪讗谉 讚讗住专 谞讻住讬 注诇讬讛 讘拽讜谞诐 讙诪讜专 讜讗转讬 讗讞专讬谞讗 讜砖拽诇讬讛 诇讗 诪爪讬 讛讗讬 转讘注 诇讬讛 诪讬讚讬 讚诇讗讜 诪诪讜谞讬讛 讛讜讗 讻诇诇 讚诇讗 讞讝讬 诇讬讛 诇讝讘讜谞讬讛 讜诇讗 诇诪讬转讘讬讛 诇讗讞专讬谞讗 讜讗驻讬诇讜 讗讬转砖讬诇 注诇讬讛 诇住讜祝 讻讬讜谉 讚讘砖注转讗 讚砖拽诇讬讛 诇讗 讛讜讬 诪诪讜谞讬讛 (诇) 讘讝讛 讘讬讛 讗讬讚讱 讜诇"诪 讛讗讬 诪讬转砖讬诇 注诇讬讛 讻讚讗诪专讬谞谉 [谞讟.] 讘转专讜诪讛 讘讬讚 讻讛谉 注住拽讬谞谉 讚诇讗 诪爪讬 诇讗讬转砖讜诇讬 注诇讬讛 讜诇讗 谞讛讬专讗 讚砖讗谞讬 讛转诐 讚讻讛谉 讗讬转 诇讬讛 讝讻讬讛 讘转专讜诪讛 诪谞驻砖讬讛 诪转讞诇转 讛驻专砖讛 讜诪讻讬讜谉 讚讗转讬 诇讬讚讬讛 讝讻讛 讘讬讛 诇讙诪专讬 讜讛讜讛 诪诪讜谞讬讛 讙诪讜专 讜诇讗 诪爪讬 讬砖专讗诇 诇讗转砖讜诇讬 注诇讬讛 讗讘诇 讙讘讬 拽讜谞诐 讬砖专讗诇 讚讝讻讬 讘讬讛 诪讛讬讻讗 讝讻讛 讘讬讛 讻讬讜谉 讚讛讗讬 诇讗 讗驻拽专讬讛 诇讙诪专讬 讗注"讙 讚诇讗讜 诪诪讜谞讬讛 讚讛讗讬 讞砖讬讘 讛砖转讗 诪讻讬讜谉 讚诪爪讜讛 诇讗转砖讜诇讬 讗拽讜谞诪讜转 讜诇讛讻讬 讞砖讬讘 讚讘专 砖讬砖 诇讜 诪转讬专讬谉 (诪讛 砖讗讬谉 讻谉 讘转专讜诪讛) 讜讗驻讬诇讜 讻讬 讗讬转讬讛 谞诪讬 讘专砖讜转讬讛 讚讛讗讬 诪爪讬 诪专讬讛 拽诪讗 诇讗转砖讜诇讬 注诇讬讛 讜讞讻诐 注讜拽专 讗转 讛谞讚专 诪注讬拽专讜 讜讛讜讛 诇讬讛 讙讝诇 讘讬讚讗 讚讞讘专讬讛 讜讻谉 讚注转 诪讜专讬 专讘讬谞讜 谞专"讜:



讻转讘 专讘讬谞讜 讝"诇 讜诪讗谉 讚讗住专 谞驻砖讬讛 诪谉 讘专讬讜转 砖专讬 诇诪砖拽诇 砖讻讞讛 讜驻讗讛 诪"讟 注讝讬讘讛 讻转讬讘讗 讘讛讜 讜诇讬转 讘讛讜 (讗) 诇讻讛谞讬诐 讟讜讘转 讛谞讗讛:





驻讬专讜砖 讛专讗"砖

讜讗讬 讗诪专转 诪驻专 诇诪转注谞讛 讻讜' 诪讟讜诪讗转 诪转 讚诇讬转 诇讛 爪注专讗 诇讗 讛驻专 诇讛. 讜讗诪讗讬 诪讜转专转 诇讬讟诪讗 诇诪转讬诐 讜诇讗 砖讬讬讱 讛讻讗 诇砖谞讜转 讗讬谉 谞讝讬专讜转 诇讞爪讗讬谉 讚讚讜拽讗 讙讘讬 讞专爪谉 讜讝讙 讗讬 讗驻砖专 诇谞讝讬专讜转 讘诇讗 讞专爪谉 讗讘诇 讗驻砖专 诇谞讝讬专讜转 讘诇讗 讗讬住讜专 讟讜诪讗讛 讻谞讝讬专 砖诪砖讜谉 讜转讬诪讛 讗诪讗讬 诇讗 驻专讬讱 诪讘专讬讬转讗 讚诇注讬诇 讚拽转谞讬 讘讛讚讬讗 讚诪讟诪讗 诇诪转讬诐 讗讞专 砖讛驻专 诇讛:



讜诪砖谞讬 讚讟讜诪讗转 诪转 讗讬转 诇讛 爪注专讗. 讘诪讛 砖讛讬讗 谞诪谞注转 诪诇讟诪讗:



诪转谞讬' 拽讜谞诐 砖讗谞讬 谞讛谞讛 诇讘专讬讜转 讗讬谞讜 讬讻讜诇 诇讛驻专. 讚诇讗 讛讜讬 注讬谞讜讬 谞驻砖 讗讘诇 诪驻专 诪砖讜诐 讚讘专讬诐 砖讘讬谞讜 诇讘讬谞讛 讜专讘讬 讬讜住讬 讛讬讗 讻讚转专爪讬谞谉 诇注讬诇:



讜讬讻讜诇讛 诇讬讛谞讜转 讘诇拽讟 砖讻讞讛 讜驻讗讛. 讚讗驻讬' 讟讜讘转 讛谞讗讛 诇讬讻讗 讘讛讜 讚讚讜拽讗 讛讬讻讗 讚讻转讬讘 谞转讬谞讛 砖讬讬讱 讟讜讘转 讛谞讗讛:



拽讜谞诐 讻讛谞讬诐 讜诇讜讬诐 谞讛谞讬诐 诇讬. 讬讟诇讜 转专讜诪讜转 讜诪注砖专讜转 讘注"讻 讚讟讜讘转 讛谞讗讛 讗讬谞讛 诪诪讜谉 讜讘讙诪专讗 驻专讬讱 诪专讬砖讗 诇住讬驻讗:



讙诪' 讗讬诪讗 住讬驻讗 讜讬讻讜诇讛 诇讬讛谞讜转 诪诇拽讟 砖讻讞讛 讜驻讗讛 讗诇诪讗 讚讘注诇 讘讻诇诇 讘专讬讜转 讛讜讗. 诪讚拽讗诪专 砖讗讬谞讛 讬讻讜诇讛 诇讬讛谞讜转 讗诇讗 诪诇拽讟 砖讻讞讛 讜驻讗讛 讜诪砖诪注 诇讬讛 讚诪讬诇转讗 讗讞专讬转讬 讛讬讗 讜诇讗 拽讗讬 诇驻专砖 专讬砖讗 诪讚诇讗 拽转谞讬 诪驻谞讬 砖讬讻讜诇讛 诇讬讛谞讜转 讘诇拽讟 砖讻讞讛 讻讜' 讜讗"转 讜讛诇讗 讘注诇 讙讜驻讬讛 诪转驻专谞住 诪谉 讛讘专讬讜转 讜讛"诇 讻讞谞讜讜谞讬 砖驻专谞住转讜 诪诪谞讜 讚诪驻专 诪砖讜诐 注讬谞讜讬 谞驻砖 讜讬"诇 讚诇注讬诇 讚讗住专讛 驻讬专讜转 讞谞讜讜谞讬 注诇讬讛 讜讗驻讬诇讜 讗讬谞谉 注转讛 砖诇讜 讚讜诪讬讗 讚驻讬专讜转 诪讚讬谞讛 讛诇讻讱 讗驻讬' 拽谞讗谉 讛讘注诇 诪诪谞讜 讗住讜专讛 讘讛谉 讗讘诇 讗住专讛 讛谞讗转 注讜诇诐 注诇讬讛 诪讜转专转 讘驻讬专讜转讬讛诐 讗讞专 砖拽谞讗谉 讛讘注诇 讜诪讬讛讜 拽砖讛 讙讘讬 讞谞讜讜谞讬 讗诪讗讬 讬驻专 讜讛专讬 讬讻讜诇讛 诇讬讛谞讜转 诪诇拽讟 砖讻讞讛 讜驻讗讛 讜讬"诇 讚诪讬讬专讬 讘讬诪讜转 讛讙砖诪讬诐 讚诇讬讻讗 诇拽讟 砖讻讞讛 讜驻讗讛:



谞转讙专砖讛 讬讻讜诇讛 诇讬讛谞讜转 讘诇拽讟 砖讻讞讛 讜驻讗讛. 讜诇讻砖转转讙专砖 讛讜讬 讘注诇 讘讻诇诇 讘专讬讜转 讚讛讻讬 谞讚专讛 拽讜谞诐 砖讗谞讬 谞讛谞讛 诇讻诇 讗讚诐 讚诪转拽专讬 讘专讬讜转 讘砖注转 讛谞讗讛 讗注"讙 讚讛砖转讗 诇讗 诪讬转住专 讘注诇 讬讻讜诇讛 诇讗住专谉 注诇讬讜 诇讗讞专 讝诪谉 诪讬讚讬 讚讛讜讛 讗讛讱 讚讗诪专 诇拽诪谉 砖讚讛 讝讜 砖讗谞讬 诪讜讻专 诇讱 诇讻砖讗拽讞谞讛 诪诪讱 转拽讚讜砖 讚拽讚砖讛 讛讜讗讬诇 讜讘讬讚讜 诇讛拽讚讬砖讛 注转讛 讜讗注"讙 讚讛砖转讗 诇讗 讛讜讬 注讬谞讜讬 谞驻砖 讛讜讗讬诇 讜讬讘讗 诇讬讚讬 注讬谞讜讬 谞驻砖 诇讻砖转转讙专砖 诪爪讬 诪驻专:





讛诪讗讬专讬

诪诪讛 砖讻转讘谞讜 讗转讛 诇诪讚 砖讻诇 砖谞讟诪讗转 讗讞专 讛驻专转 讛讘注诇 讗讬谞讛 诪讘讬讗讛 砖讜诐 拽专讘谉 砖讛谞讝讬专讜转 诪讜驻专 诇讙诪专讬 讜诪讜转专转 诇讬讟诪讗 诇诪转讬诐 砖诪讗 转讗诪专 讛讬讗讱 讛驻专转讜 讞诇讛 注诇 讛讟讜诪讗讛 讜讛诇讗 讗讬谉 讘讜 注讬谞讜讬 讻诇诇 讜讛专讬 讛讜讗 讻谞讚专讛 讘砖转讬 讻讻专讜转 讗讞转 诪转注谞讛 讘讜 讜讗讞转 讗讬谉 诪转注谞讛 讘讜 砖讗讬谉 讛驻专转讜 讞诇讛 讗诇讗 注诇 讗讜转讜 砖诪转注谞讛 讘讜 讜讗讬 讗驻砖专 诇转专抓 讘讛 砖讗谞讬 谞讝讬专讜转 砖讗讬谉 谞讝讬专讜转 诇讞爪讗讬谉 砖讛专讬 谞讝讬专 砖诪砖讜谉 诪讜转专 诇讬讟诪讗 诇诪转讬诐 讻诪讜 砖讬转讘讗专 讘诪拽讜诪讜 诪讻诇 诪拽讜诐 讟讜诪讗转 诪转 诪爪讟注专转 讛讬讗 讘诪谞讬注转讛 讜诇讗 爪注专 诪讛 砖讗专注 诇讛 诪爪讚 专讜注 诪讚讛 砖讛专讬 讻诇 砖诪讚专讱 谞讝讬专讜转 讗讬谉 讘讜 专讜注 诪讚讛 讗诇讗 砖讬砖 诇讛 爪注专 讛讙讜祝 诪爪讚 砖讞讜砖砖转 诇讻讘讜讚 注爪诪讛 砖讗祝 讘谞讬 讗讚诐 讬拽诇讜 讘讻讘讜讚讛 讘诪讬转转讛 讜讛讜讗 砖讚专砖讜 讜讛讞讬 讬转谉 讗诇 诇讘讜 讚讘专讬诐 砖诇 诪讬转讛 讚诇讜讗讬 讬诇讜讜谞讬讛 讚讚诇讗讬 讬讚诇讜谞讬讛 讚住驻讚 讬住驻讚讜谞讬讛 讚讘讻讬 讘讻讬谉 讬转讬讛 讚拽讘专 讬拽讘专讜谉 讬转讬讛:



讛诪砖谞讛 讛砖谞讬转 讜讛讻讜谞讛 讘讛 讘注谞讬谉 讛讞诇拽 讛专讗砖讜谉 讜讛讜讗 砖讗诪专 拽讜谞诐 砖讗讬谞讬 谞讛谞讛 诇讘专讬讜转 讗讬谞讜 讬讻讜诇 诇讛驻专 讜讬讻讜诇讛 讛讬讗 诇讛谞讜转 讘诇拽讟 讜砖讻讞讛 讜讘驻讬讗讛 拽讜谞诐 讻讛谞讬诐 讜诇讜讬讬诐 谞讛谞讬谉 诇讬 讬讟诇讜 注诇 讻专讞讜 讻讛谞讬诐 讗诇讜 谞讛谞讬诐 诇讬 讬讟诇讜 讗讞专讬诐 讗诪专 讛专"诐 讻讘专 讬讚注转 砖讝讛 讻诇讜 诪讗诪专 专' 讬讜住讬 讜砖讛讜讗 谞讚讞讛 讜砖讛讜讗 讬驻专 讻讗砖专 谞砖讘注讛 砖诇讗 谞讛谞讛 诪驻诇讜谞讬 砖讝讛 诪讚讘专讬诐 砖讘讬谞讜 诇讘讬谞讛 讻讬 讘讝讛 爪注专 讻砖诇讗 讬讜讻诇 诇讛讘讬讗 诇讛 诪讗讻诇 讗讜 讛讚讜诪讛 诇讜 诪讝讛 讛讗讬砖 讜讻诇 砖讻谉 讻讗砖专 谞砖讘注讛 讜讗诪专讛 讻讛谞讬诐 诇讜讬讬诐 谞讛谞讬谉 诇讬 讗讬谉 讝讛 转诇讜讬 讘谞讚专讬 讗砖讛 讜讗诪谞诐 讛讘讬讗讛 诇讚诪讜转 讝讛 讛讚讬谉 诇诪讛 砖讗诪专 砖诪讬 砖谞砖讘注讛 砖诇讗 转讛谞讛 诪讛讗谞砖讬诐 转拽讞 诇拽讟 砖讻讞讛 讜驻讗讛 讻讚专讱 讻诇 注诐 讗诪专 讙诐 讻谉 砖诪讬 砖谞砖讘注讛 砖诇讗 讬讛谞讛 诇讻讛谞讬诐 讜诇讜讬讬诐 讬拽讞讜 讞诇拽诐 诪诪谞讜 讗诐 诇讗 砖讬驻专讜讟 砖讬转谞谞讜 诇讝讜诇转讜:



讗诪专 讛诪讗讬专讬 拽讜谞诐 砖讗谞讬 谞讛谞讬转 诇讘专讬讜转 专"诇 砖讗住专讛 讛谞讗转诐 注诇讬讛 讗讬谞讜 讬讻讜诇 诇讛驻专 砖讛专讬 讗驻砖专 诇讛 诇讬讝讜谉 讘砖诇 讘注诇 砖讛专讬 诇讗 讗住专讛 注爪诪讛 讘砖诇 讘注诇 砖讗讬谉 讛讘注诇 讘讻诇诇 讛讘专讬讜转 讜讗诪专 讗讞专 讻讱 讜讬讻讜诇讛 诇讬讛谞讜转 讘诇拽讟 砖讻讞讛 讜驻讬讗讛 讜诪讗讞专 砖讗诪专 讜讬讻讜诇讛 讜诇讗 讗诪专 砖讬讻讜诇讛 诪讜讻讬讞 砖讝讛 砖讗诪专 转讞诇讛 讗讬谞讜 讬讻讜诇 诇讛驻专 诇讗 诪住诪讱 诇拽讟 砖讻讞讛 讜驻讬讗讛 讛讜讗 讜讗诐 讻谉 注诇 讻诇 驻谞讬诐 诪爪讚 砖讗驻砖专 诇讬讝讜谉 诪砖诇 讛讘注诇 讛讜讗 砖讗讬谞讜 讘讻诇诇 讘专讬讜转 讻诪讜 砖驻讬专砖谞讜 讜讝讛讜 砖砖讗诇讜 讘讙诪专讗 诪讛 讛讜爪专讱 诇住注讚 诇拽讟 砖讻讞讛 讜驻讗讛 砖讛专讬 讻诇 砖讛讜讗 谞住注讚 讘讟注诐 讝讛 砖讗讬谞讜 诪爪讜讬 讻诇 讻讱 讻诪讝讜谞讜转 讛讘注诇 谞专讗讛 砖讗讬 讗驻砖专 诇讬讝讜谉 诪砖诇 讘注诇 讜转讬专抓 讚讞讚讗 讜注讜讚 拽讗诪专 讻诇讜诪专 讗祝 诇讻砖转讗诪专 砖讛讘注诇 讘讻诇诇 讘专讬讜转 讬讻讜诇讛 讛讬讗 诇讬讛谞讜转 讘诇拽讟 砖讻讞讛 讜驻讗讛 讜专讘讗 驻讬专砖 砖讛讘注诇 讘讻诇诇 讘专讬讜转 讛讜讗 讜讛讗讬 讚拽讗诪专 讜讬讻讜诇讛 诪驻谞讬 砖讬讻讜诇讛 拽讗诪专 讛讗 讘砖诇 讘注诇 讜讚讗讬 谞讗住专讛 讜专讘 谞讞诪谉 驻讬专砖 讚讘注诇 讜讚讗讬 诇讗讜 讘讻诇诇 讘专讬讜转 讛讜讗 讜诪讜转专转 诇讬讝讜谉 诪砖诇讜 讜讛诇讻讱 诇讗 讬驻专 讜诪讛 砖讗诪专 讗讞专 讻谉 讜讬讻讜诇讛 诇讬讛谞讜转 诇讬诪讚谞讜 砖讗注"驻 砖讘砖注转 讛谞讚专 讛讜转专讛 讘砖诇 讘注诇讛 讗诐 谞转讙专砖讛 讞讝专 诇讜 诇讛讬讜转 讘讻诇诇 砖讗专 讛讘专讬讜转 讜谞讗住专讛 讗祝 讘砖诇讜 讗讘诇 讬讻讜诇讛 诇讬讛谞讜转 讘诇拽讟 砖讻讞讛 讜驻讗讛 砖讗讬谞谉 诪诪讜谉 讛讘专讬讜转 砖讛专讬 讗讬谉 诇讘注诇讬诐 讘讛诐 讟讜讘转 讛谞讗讛 诇讬转谞诐 诇诪讬 砖讬专爪讜 讗诇讗 注谞讬讬诐 讘讗讬诐 讜谞讜讟诇讬谉 注诇 讻专讞诐 砖讛专讬 注讝讬讘讛 讻转讬讘讛 讘讛讜 讜诇讗 谞转讬谞讛:



讜诇诪讚谞讜 砖讛讗砖讛 讬讻讜诇讛 诇讗住讜专 注爪诪讛 讘砖诇 讘注诇讛 诇讗讞专 讝诪谉 讗注"驻 砖讗讬谞讛 讗讜住专转 诪注讻砖讜 讜讟注诐 讛讚讘专 讛讜讗讬诇 讜讘讬讚讛 诇讗住讜专 注爪诪讛 诪注讻砖讜 讜注诇 讛讚专讱 砖讗诪专讜 讘砖讚讛 讝讜 砖讗谞讬 诪讜讻专 诇讱 诇讻砖讗讞讝讜专 讜讗拽讞谞讛 转拽讚讜砖 讚诪拽讚砖讗 诇讗讜转讜 讝诪谉 讛讜讗讬诇 讜讘讬讚讜 诇讛拽讚讬砖讛 诪注讻砖讜 讻讱 驻讬专砖讜 讛讟注诐 讘转讜住驻讜转 讜讗讬谉 爪讜专讱 讘讻讱 砖讛专讬 讘拽讜谞诪讜转 讬讻讜诇讛 讛讬讗 诇讗住讜专 注诇 注爪诪讛 诇讗讞专 讝诪谉 讗驻讬诇讜 讚讘专 砖诇讗 讘讗 诇注讜诇诐 讻诪讜 砖讘讬讗专谞讜 讘驻专拽 砖讬转讜祝:



讜爪专讬讱 砖转讚注 砖诪砖谞讛 讝讜 讗讬谞讛 讛诇讻讛 讜诇讗 谞讗诪专讛 讗诇讗 诇讚注转 专' 讬讜住讬 讜注诇讬讛 讜注诇 讻讬讜爪讗 讘讛 讗诪专讜 讻讜诇讬讛 驻专拽讬谉 专' 讬讜住讬 讛讬讗 讜驻讬专讜砖讛 诇讚注转讜 诇讗 讬驻专 诪砖讜诐 谞讚专讬 注讬谞讜讬 谞驻砖 讛讜讗讬诇 讜讗驻砖专 诇讛 讘砖诇 讘注诇 讗讘诇 诪讬驻专 讛讜讗 诪转讜专转 讚讘专讬诐 砖讘讬谞讜 诇讘讬谞讛 讗讘诇 诇讚注转 讞讻诪讬诐 诪讬驻专 诇讛 讗祝 诪砖讜诐 注讬谞讜讬 讻诪讜 砖讘讬讗专谞讜 讘讛谞讗转 驻诇讜谞讬 注诇讬 讜讙讚讜诇讬 讛诪讞讘专讬诐 驻住拽讜 讘讛 砖诪讬驻专 诪砖讜诐 讚讘专讬诐 砖讘讬谞讜 诇讘讬谞讛 讗诇讗 砖谞专讗讛 讻诪讜 砖讻转讘谞讜 砖讗讬谉 讛诇讻讛 讻谉:



讜诪讻诇 诪拽讜诐 诇诪讚谞讜 诪诪谞讛 诇注谞讬谉 驻住拽 砖讗诐 诇讗 讛驻专 诪讜转专转 诇讬讝讜谉 讘砖诇 讘注诇 砖讗讬谞讜 讘讻诇诇 讛讘专讬讜转 讜诇讗 谞转讻讜谞讛 讗诇讗 诇砖讗专 讛讘专讬讜转 讞讜抓 诪砖诇 讘注诇 讜讗注"驻 砖讘谞讟讜诇讛 讗谞讬 诪谉 讛讬讛讜讚讬诐 讛讜爪专讻谞讜 诇讜诪专 讬驻专 讞诇拽讜 讗诇诪讗 砖讗祝 讛讜讗 讛讬讛 讘讻诇诇 讛讘专讬讜转 讘讝讜 诪驻谞讬 砖讘讜讚讗讬 讗祝 注诇讬讜 谞转讻讜谞讛 砖讛专讬 讘讗讜转讛 砖注讛 讗住讜专讛 讜注讜诪讚转 诇讻诇 讛注讜诇诐 讛讬转讛 讜讚讗讬 注诇 讚讘专 讛诪讜转专 诇讛 讘讗讜转讛 砖注讛 谞讚专讛:



讜讛讜讗 砖讛拽砖讜 诪诪谞讛 讘讙诪专讗 诇驻讬 讙专住转谞讜 讜讗讬 讗诪专转 讘注诇 诇讗讜 讘讻诇诇 讘专讬讜转 讛讜讗 讗诪讗讬 爪专讬讱 诇讛驻专 讻诇讜诪专 砖讛专讬 讗讬谞讜 讘讻诇诇 讛讗讬住讜专 讜诪讻诇 诪拽讜诐 讬砖 讙讜专住讬谉 讘讛 讜讗讬 讗诪专转 讘注诇 诇讗讜 讘讻诇诇 讘专讬讜转 讛讜讗 谞讚专讬 注讬谞讜讬 谞驻砖 讛诐 讜讬驻专 诇注讜诇诐 讜诪驻专砖讬谉 讘讛 砖讗诐 讛讘注诇 讗讬谞讜 讘讻诇诇 讛讘专讬讜转 注诇 讻专讞讬谉 谞讟讜诇讛 讗谞讬 诇讗讜 诪转砖诪讬砖 讛讬讗 讗讜诪专转 砖讛专讬 诇砖讗专 讘谞讬 讗讚诐 讗住讜专讛 讛讬讗 讜注讜诪讚转 讗诇讗 谞讟讜诇讛 诪讛谞讗转 驻讬专讜转讬讛诐 讗祝 讘砖诇讗 讬讛讜 诪砖诇讛诐 讜讗诐 讻谉 注讬谞讜讬 谞驻砖 讛讜讗 讗祝 诇专' 讬讜住讬 砖讛专讬 讛讜讗 讻讗讬谉 驻专谞住转讜 讗诇讗 诪讗讜转讜 讞谞讜谞讬 砖讬驻专 讜讗讬 讗驻砖专 诇讜诪专 谞讟讜诇讛 诪讛谞讗转 驻讬专讜转讬讛诐 讘注讜讚 砖讛诐 砖诇讛诐 讻讚讬讜 拽讜谞诐 砖讗谞讬 谞讛谞讬转 诪谉 讛讘专讬讜转 讛讗 诪诪讛 砖讬拽讞 讛讘注诇 转讛讗 诪讜转专转 砖讗诐 讻谉 讛讬讗讱 讬驻专 讘注讜讚讛 转讞转讬讜 讛专讬 讗祝 讚讘专讬诐 砖讘讬谞讜 诇讘讬谞讛 讗讬谉 讻讗谉 讛讜讗讬诇 讜讛讘注诇 讬讻讜诇 诇讛讘讬讗 诪诪拽讜诐 砖讬专爪讛 讗诇讗 讜讚讗讬 讘讻诇 讛谞讗转 驻讬专讜转讬讛诐 谞讚专讛 讜讬驻专 诇注讜诇诐 讜讗祝 诇讗讞专 砖讬讙专砖谞讛 讗诇讗 砖讛讘注诇 讘讻诇诇 讛讘专讬讜转 讜谞讟讜诇讛 诪转砖诪讬砖 拽讗诪专讛 讜转讬专抓 讚讘注诇诪讗 诇讗讜 讘讻诇诇 讛讘专讬讜转 讛讜讗 讜讛讻讗 砖讗谞讬 砖诪讗讞专 砖注诇 讻诇 驻谞讬诐 讗谞讜 爪专讬讻讬谉 诇驻专砖讛 讘转砖诪讬砖 讜讚讗讬 讗祝 诇砖诇 讘注诇 谞转讻讜谞讛 讜诇讙讘讬 讛讗 讘讻诇诇 讛讘专讬讜转 讛讜讗 讜砖诪讗 转讗诪专 诇讚注转 讛诪拽砖讛 讛讬讗讱 讛讬讛 讗讜诪专 讬驻专 讞诇拽讜 讜诪砖诪砖转讜 讜讛诇讗 诇讚注转 讛诪拽砖讛 诇讗讜 诪转砖诪讬砖 谞讚专讛 讗驻砖专 砖驻讬专讜砖讜 讬驻专 讜转注诪讜讚 转讞转讬讜 讜诇诪注讟 诪讛 砖讛讬讜 讗讜诪专讬谉 讘专讗砖讜谞讛 砖转爪讗:



讜讻谉 诇诪讚转 砖讻诇 砖讗住专讛 注诇 注爪诪讛 讛谞讗转 讛讘专讬讜转 砖讛讜转专讛 讘砖诇 讘注诇 诇讗 谞讗住专讜 注诇讬讛 驻讬专讜转 砖诇 讻诇 砖讗专 讛讘专讬讜转 讗讞专 砖诇讜拽讞谉 讛讘注诇 砖讗诇诪诇讗 讻谉 诇讚注转 专' 讬讜住讬 讗祝 讻砖讗讬谉 讛讘注诇 讘讻诇诇 讛讘专讬讜转 讬驻专 砖讛专讬 讗祝 讘注诇 注爪诪讜 讗讬 讗驻砖专 诇讜 诇讛讬讜转 驻专谞住转讜 讘讻诇 爪专讻讬讜 讗诇讗 讗诐 讻谉 诪谉 讛讘专讬讜转 讜讛讬讛 诇谞讜 诇讜诪专 砖讬驻专 讻讚讬谉 驻讬专讜转 讞谞讜谞讬 讻砖讗讬谉 驻专谞住转讜 讗诇讗 诪诪谞讜 讗诇讗 砖驻讬专讜转 讞谞讜谞讬 讗住专讛 注诇 注爪诪讛 讻诇 驻讬专讜转 讛谞诪讻专讬诐 讘讞谞讜转讜 讚讜诪讬讗 讚驻讬专讜转 诪讚讬谞讛 讜讛诇讻讱 讬驻专 讗讘诇 讝讜 讛谞讗转 讛讘专讬讜转 讗住专讛 注诇 注爪诪讛 讜诇讗 讛谞讗转 讛驻讬专讜转 诇讻砖讬拽讞诐 讛讘注诇 讜讻谉 诇诪讚转 砖讗诐 讗讬谉 诇讘注诇 讻讚讬 诇讝讜谞讛 讬讻讜诇讛 诇讬讝讜谉 诪诇拽讟 砖讻讞讛 讜驻讗讛:



拽讜谞诐 讻讛谞讬诐 讜诇讜讬讬诐 谞讛谞讬诐 诇讬 专"诇 砖讬讛讬讜 讗住讜专讬诐 讘讛谞讗转讬 讛诐 谞讜讟诇讬诐 讘注诇 讻专讞诐 砖讟讜讘转 讛谞讗讛 讗讬谞讛 诪诪讜谉 讜谞诪爪讗 砖讗讬谉 谞讛谞讬谉 诪诪诪讜谉 砖诇讛 讗诪专讛 拽讜谞诐 讻讛谞讬诐 讗诇讜 讜诇讜讬讬诐 讗诇讜 讬讟诇讜 讗讞专讬诐 专"诇 讘专爪讜谞讛 讜诇讗 讬讟诇讜 讛诪讜讚专讬谉 讘注诇 讻专讞讛 讜砖讗诇讜 讘讙诪专讗 讜讗讬 讟讜讘转 讛谞讗讛 讗讬谞讛 诪诪讜谉 讗祝 讗诇讜 讬讟诇讜 讘注诇 讻专讞讛 砖讛专讬 讗讬谉 讻讗谉 讙讝诇 讜讛注诇讜 讘讛 砖讟讜讘转 讛谞讗讛 诪诪讜谉 讜转专讜诪讛 砖讗谞讬 砖诪讗讞专 砖讗讬谞讛 专讗讜讬讛 讗诇讗 诇讻讛谞讬诐 讜讛讬讗 讗讜住专转 讛谞讗转讛 注诇讬讛诐 砖讜讬讬讛 讻注驻专讗 讘注诇诪讗 讜讛专讬 讛谉 讛驻拽专 讜讗注"驻 砖讘诪拽讚砖 讘转专讜诪讜转 讗诪专讜 讘砖谞讬 砖诇 拽讚讜砖讬谉 砖讗讬谞讛 诪拽讜讚砖转 讚讟讜讘转 讛谞讗讛 讗讬谞讛 诪诪讜谉 讜讻谉 讘砖诇讬砖讬 砖诇 驻住讞讬诐 讘注谞讬谉 诪驻专讬砖 讞诇讛 讘讟讜诪讗讛 讘讬讜诐 讟讜讘 讻转讘讜讛 专讜讘 讛诪驻专砖讬诐 讻谉 诪讻诇 诪拽讜诐 讬砖 诇讜诪专 讘诪讜讚专 讛谞讗讛 砖讗讬谞讛 讘讻诇诇 讛讗讞专讜转 讜讟讜讘转 讛谞讗讛 砖讘讛 诪诪讜谉 砖讛专讬 讗驻讬诇讜 讜讬转讜专 讗住讜专 讘诪讜讚专 讛谞讗讛 讜注讜讚 砖讛专讬 讗讬住讜专讬 讛谞讗讛 诪转谞转诐 讗住讜专讛 讗驻讬诇讜 诇讙讜讬 讜讗祝 讝讜 讛讜讗讬诇 讜谞讗住专讜 讘讛谞讗转讛 讗住讜专 诇讛 诇讬转谞讛 诇讛诐 讜谞讜讟诇讬谉 讘注诇 讻专讞讛 讜讝讛讜 砖讛讜爪专讻讜 诇讟注诐 砖讜讬讬讛 讻注驻专讗 讘注诇诪讗:



讜砖诪讗 转讗诪专 讜讛讬讗讱 谞讜讟诇讬谉 讘注诇 讻专讞讛 讜讛讗 讗讬 讘注讬 诪转砖讬诇 注诇讛 讜讛讜讬 诪诪讜谞讜 讗驻砖专 砖诪讗讞专 砖注讻砖讜 诪讬讛讗 诇讗 谞砖讗诇 诇讗 讗诪专讬谞谉 讛讜讗讬诇 讜讗驻讬诇讜 谞砖讗诇 讗讞专 讻谉 讗讬谉 讻讗谉 讙讝诇 讜讗讬谉 讞讬讬讘讬谉 诇讛讞讝讬专 讜讬砖 诇诪讚讬谉 诪讻讗谉 砖讛讗讜住专 讻诇 讛谞讗转 驻讬专讜转讬讜 注诇 注爪诪讜 讛专讬 讛谉 讛驻拽专 讜讬讻讜诇讬谉 讗讞专讬诐 诇讬讟诇谉 讘注诇 讻专讞讜 讗注"驻 砖讗驻砖专 诇讜 诇讬砖讗诇 讘谞讚专讜 讛讜讗讬诇 讜注讻砖讜 诪讬讛讗 诇讗 谞砖讗诇 讜讗讬谉 谞专讗讛 诇讬 讻谉 砖砖讗诇讛 砖讘转专讜诪讜转 讗讬谞讛 诪爪讜讬讛 讻诪讜 砖讻讘专 讘讬讗专谞讜 讘驻专拽 讬专拽 讜讙诐 砖讬砖讗诇 注诇 谞讚专讜 诇讘讚 讜转讞讝讜专 讛转专讜诪讛 诇讛讬讜转讛 转专讜诪讛 砖诇讜 诇讛讬讜转 讟讜讘转 讛谞讗讛 砖诇讜 砖讛讬讗 诪诪讜谉 诇注谞讬谉 谞讚专讬诐 讛讜讗讬诇 讜诪讻诇 诪拽讜诐 讗讬谞讛 诪诪讜谉 砖诇讜 砖讗讬谉 讞讜砖砖讬谉 诇砖讗诇讛 讗讘诇 谞讜讚专 讘讛谞讗转 驻讬专讜转讬讜 讜讚讗讬 砖讗诇转讜 诪爪讜讬讛 讜讗讬谉 讗讞专讬诐 讬讻讜诇讬谉 诇讬讟诇谉 讜讗祝 讗诐 谞讟诇讜诐 讻诇 砖谞砖讗诇 诪讬讛讗 讞讬讬讘讬诐 诇讛讞讝讬专 砖讛专讬 谞注砖讛 讛谞讚专 讘讟诇 诪注讬拽专讜 讜讻谉 砖砖诐 讙讝诇讛 诪讜谞讞 注诇讬讛诐 讘砖注转 谞讟讬诇转诐 讛讜讗讬诇 讜砖讗诇转诐 诪爪讜讬讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 诪诪讛 砖诇讗 讘讬讗专谞讜讛讜 讘诪砖谞讛 讗诇讜 讛谉:





转讜住驻讜转 专讬"讚

驻讬住拽讗 拽讜谞诐 砖讗谞讬 谞讛谞讛 诇讘专讬讜转 讗讬谞讜 讬讻讜诇 诇讛驻专 讜讬讻讜诇讛 讛讜讗 诇讬讛谞讜转 讘诇拽讟 砖讻讞讛 讜驻讗讛 讗诇诪讗 讗驻砖专 讚诪讬转谞讗 诪讚讬诇讬' 诪讻诇诇 讚讘注诇 诇讗讜 讘讻诇诇 讘专讬讜转 讛讗讜 讗讬诪讗 住讬驻讗 讻讜' 驻讬' 诪砖讜诐 讚讙专住讬' 讘诪转谞讬' 讜讬讻讜诇转 注诐 讜讬"讜 诪砖诪注 诇讬' 讚转专讬 诪讬诇讬 谞讬谞讛讜 讜诇讗讜 讟注诪讗 讚专讬砖讗 谞讬谞讛讜. 讜专讘讗 讚讗诪专 诪讛 讟注诐 拽讗诪专 住讘专 讚诇讗 讙专住讬' 讗诇讗 讬讻讜诇讛 讘诇讗 讜讬"讜 讜专讘 谞讞诪谉 住讘专 讚注诐 讜讬"讜 讙专住讬' 讜转专讬 诪讬诇讬 谞讬谞讛讜 讜住讬驻讗 拽讬讬诪讗 讗谞转讙专砖讛:





砖讬讟讛 诪拽讜讘爪转

诪讟讜诪讗转 诪转 讚诇讬转 诇讛 爪注专讗 诇讗 讛讬驻专 诇讛. 驻讬专讜砖 诇讗 转讛讗 讛驻专转讜 讛驻专讛 讜转讬转讬 谞诪讬 注讜诇转 讛注讜祝. 讛讜讛 诪爪讬 诇转专讜爪讬 讻讚转讬专抓 诇注讬诇 讚讗讬谉 谞讝讬专讜转 诇讞爪讗讬谉 专讘讬 砖诪注讜谉 讛讬讗 讚讗诪专 注讚 砖讬讚讜专 讗讘诇 谞讬讞讗 诇讬讛 诇转专讜爪讬 讗诇讬讘讗 讚讻讜诇讛讜. 砖讟讛.  


讛讻讬 讙专住讬谞谉 讚讬住驻讚 讬住驻讚讜谉 诇讬讛 讚讬讘讻讬 讬讘讻讜谉 注诇讬讛 讚讬拽讘专 讬拽讘专讜谉 讬转讬讛. 讜讛讻讬 诪砖诪注 讜讛讞讬 讬转谉 讗诇 诇讘讜 讬住驻讚 讻讬 讛讬讻讬 讚讬住驻讚讜谉 诇讬讛 讜讻讜' 讜讗讬转 讚讙专住讬 讬住驻讚 讚讬住驻讚讜谉 诇讬讛 讬讘讻讛 讚讬讘讻讜谉 注诇讬讛 讜讻讜'. 驻讬专讜砖. 讜讛专讗"诐 讝"诇 讻转讘 讜讝"诇: 讛讻讬 讙专住讬谞谉 讬住驻讚 讚讬住驻讚讜谉 诇讬讛 讬拽讘专 讚讬拽讘专讜谉 诇讬讛. 讻诇讜诪专 讬住驻讜讚 讻讚讬 砖讬注砖讜 诇讜 讻诪讜 讻谉 讜讬住驻讬讚讜讛讜 讜讛讬讬谞讜 讜讛讞讬 讬转谉 讗诇 诇讘讜 砖讬砖转讚诇 诇注砖讜转 注诐 讗讞专讬诐 讻讚讬 砖讬讝讻讛 讜讬注砖讜 诇讜 讜诇注讬诇 诪讬谞讛 讻转讬讘 讟讜讘 诇讻转 讗诇 讘讬转 讗讘诇 讜讛讻讬 诪驻专砖 诇讛 讘转讜住驻转讗. 注讚 讻讗谉. 
诪转谞讬转讬谉 讜讬讻讜诇讛 诇讬讛谞讜转 讘诇拽讟 砖讻讞讛 讜驻讬讗讛 讚讗讬谉 讝讛 诪诪讜谉 讘专讬讜转 讚讗驻讬诇讜 讟讜讘转 讛谞讗讛 诇讬讻讗 诇讘注诇讬诐 讻讚诪驻专砖 讘讞讜诇讬谉 驻专拽 讛讝专讜注 讚注讝讬讘讛 讻转讬讘 讘讛讜 讜讛讜讗 讛讚讬谉 讚讛讜讛 诪爪讬 诇诪转谞讬 驻专讟 讜注讜诇诇讜转 讜转谞讗 讜砖讬讬专. 砖讟讛. 


讙诪专讗 讗诇诪讗 讗驻砖专 讜讻讜'. 诪讚拽转谞讬 诇讗 讬驻专 讚讗讬 诪讬转住专讗 讘讚讬诇讬讛 拽讗 住诇拽讗 讚注转讬谉 讛砖转讗 讚讗驻讬诇讜 谞讚专讬 注谞讜讬 谞驻砖 讛讜讬 讗祝 注诇 驻讬 砖讬讻讜诇讛 诇讬讛谞讜转 讘诇拽讟 砖讻讞讛 讜驻讬讗讛. 讗讘诇 诪谉 讛讘注诇 诇讗 讗讻诇讛 诪讚诇讗 拽转谞讬 讛讬转专讗 讗诇讗 讘讛谞讬. 讞讚讗 讜注讜讚 拽转谞讬 讛讗 讚拽转谞讬 诇拽讟 砖讻讞讛 诇讗讜 诇诪注讜讟讬 讘注诇 讗转讗. 砖讟讛. 
专讘 谞讞诪谉 讗诪专 诇注讜诇诐 讘注诇 诇讗讜 讘讻诇诇 讘专讬讜转 讛讜讗 讜讛讻讬 拽讗诪专 讘砖谞转讙专砖讛 讬讻讜诇讛 讛讬讗 诇讬讛谞讜转 讘诇拽讟 讜拽讗 诪砖诪注 诇谉 讚诇讻砖转转讙专砖 讬讞讝讜专 讛讘注诇 诇讛讬讜转 讘讻诇诇 讗讬住讜专 讛讘专讬讜转 讜讗讬谉 诇讛 诇讬讛谞讜转 讗诇讗 诪诇拽讟 砖讻讞讛 讜驻讬讗讛. 讜讗诪专讜 讘转讜住' 讚讟注诪讗 讚诪诇转讗 诪砖讜诐 讚讛讬讗 讬讻讜诇讛 诇讗住讜专 讘注诇 讗谞驻砖讛 诪讛砖转讗 讜讛讬诇讻讱 讻讬讜谉 讚讗驻砖专 诇讛 诪讛砖转讗 讗祝 注诇 讙讘 讚诇讗 讗住专讛 讗谞驻砖讛 讗诇讗 诇讗讞专 讙专讜砖讬谉 讗驻讬诇讜 讛讻讬 诪讬转住专. 讜诪住转讘专讗 讚讗讬谉 爪讜专讱 诇讻讱 诪砖讜诐 讚诇讗住讜专 讗谞驻砖讛 讗驻讬诇讜 诇讗讞专 讝诪谉 讗住专讛 讜讗驻讬诇讜 讘讚讘专 砖诇讗 讘讗 诇注讜诇诐 讛讜讗讬诇 讜讗讚诐 讗讜住专 驻讬专讜转 讞讘讬专讜 注诇讬讜 讻讚讗讬转讗 诇拽诪谉 讜讗讬转讗 讘驻专拽 讛砖讜转驻讬谉 砖谞讚专讜 讜转谞谉 讛谞讜讚专 诪谉 讛谞讜诇讚讬诐 讜讻讜' 讜诇讗 拽砖讬讗 诇谉 诇拽诪谉 讗诇讗 讘砖讗讜住专 讚讘专 砖诇讗 讘讗 诇注讜诇诐 注诇 讞讘专讜. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘专讗"砖 诇注讬诇 讛住"讚 诇住讬驻讗 讛住"讚 讜讗讞专 讻讱 谞专砖诐 讙诪专讗:


讘讚"讛 讗讬诪讗 讻讜' 讜讬"诇 讚诇注讬诇 讻爪"诇 注诇讬讜 讛住"讚:


讘讚"讛 讜讗驻讬诇讜 讻讜' 讚驻讬专讜转 诪讚讬谞讗 讻爪"诇 讜驻讬讗讛 讛住"讚 诪驻专 讛住"讚 注诇讬讜 讛住"讚:


专"谉 专讘讬 讬讜住讬 讛住"讚 讛讬讗 讛住"讚:





专砖"砖

专"谉 讚"讛 讗诪专讬. 讜讻讬讜谉 讚诇讗 转诇讬讗 讻讜' 讗驻砖专 谞诪讬 讚讗讬转讗 诇讗讬住讜专 讟讜诪讗讛 讘诇讗 讗讬住讜专 砖讗专 讚讬谞讬 谞讝讬专讜转. 转讬诪讛 讚讛讗 转谞谉 讘谞讝讬专 (讙 讘) 讛专讬谞讬 谞讝讬专 诪谉 讛讞专爪谞讬诐 讻讜' 讜诪谉 讛讟讜诪讗讛 讛"讝 谞讝讬专 讻讜'. 讜讗讜 讗讜 拽转谞讬 讻讚驻讬' 讛转讜住' 讜讛诪驻专砖 砖诐. 讜讘讗诪转 讛讜讗 诇诇"爪 讜讗驻砖专 谞诪讬 讻讜' 诇驻讬 驻讬专讜砖讜 诇注讬诇 讘讚"讛 讗"专 讬讜住祝 讜讻诪砖"讻 讛专讗"砖 讻讗谉. 砖讜讘 诪爪讗转讬 讘砖讬专讬 拽"注 讘讬专讜砖诇诪讬 谞讝讬专 驻"讗 住讜祝 讛"讚 讜讘驻"讘 讛诇讻讛 讚' 砖谞讚讞拽 诇讞诇拽:



专"谉 讚"讛 讗讬谞讜 讬讻讜诇 诇讛驻专. 讻专讘谞谉 住讘讬专讗 诇讬讛 讚诪拽讬诇讬 讘注"谞. 讻爪"诇:



专"谉 讚"讛 讜讬讻讜诇讛 诇讬讛谞讜转. 讚讻转讬讘 讘讛讜 转注讝讜讘 讬转讬专讛. 转讬讘转 讬转讬专讛 谞"诇 诇诪讜讞拽讜 讚诪讞讚 转注讝讜讘 砖诪注讬谞谉 诇讛 诪讚诇讗 讻转讬讘 讘讛讜 谞转讬谞讛 讻讚诪住讬讬诐 讜讻"讻 诇拽诪谉 讘讚"讛 专谞"讗 讜转注讝讜讘 讬转讬专讛 讚专砖讬谞谉 诇讬讛 讘讘"拽 (爪讚) 诇讚专砖讛 讗讞专讬谞讗 讛讘讬讗讛 诇注讬诇 (诪讚 讘) 讚"讛 诪讬转讬讘讬:



专"谉 讚"讛 专讘讗. 讜转讬专抓 讛专"诪 讘专"砖 讝"诇 讚讛讻讗 讘砖讬砖 诇诇拽讟 诇拽讟 砖讜"驻 讻讜'. 讻"谞 讚爪"诇:



专"谉 讚"讛 讜讗谞讬 讗讜诪专. 讛讗 讚讙专住讬' 讘讬专讜砖诇诪讬 讚谞讜讚专 诪讬讜专讚讬 讛讬诐 诇讗讞专 诇诪"讚 讻讜' 讜诇讗讞专 诪讻讗谉 拽讜讚诐 诇"讬 谞注砖讛 诪讬讜砖讘讬 讬讘砖讛 讻讜'. 诇讻讗讜专讛 诪砖诪注 讚讚讜拽讗 讘讻讛"讙 诪讜转专 诇专讬"砖 讗讘诇 讗诐 诇讗 谞注砖讛 诪讬讜砖讘讬 讛讬讘砖讛 注讚 诇讗讞专 讛诇"讬 讗祝 诇专讬"砖 讗住讜专 讻讬讜谉 讚讘讛转讞诇转 讞诇讜转 讛谞讚专 讛讬讛 注讚讬讬谉 诪讬讜专讚讬 讛讬诐. 讜讻谉 诇讛驻讱 (诇住讘专转讜 注转讛) 讚讗诐 讙诐 讘砖注转 讞诇讜转 讛谞讚专 讛讬讛 注讚讬讬谉 诪讬讜砖讘讬 讛讬讘砖讛 讗注"讙 讚讘诪砖讱 讝诪谉 讛谞讚专 谞注砖讛 诪讬讜专讚讬 讛讬诐 诪讜转专 讙诐 诇专讬"砖. 讜诇驻"讝 爪"注 诪砖"讻 诇拽诪谉 讜讻"转 专"谉 诪讜拽讬 诇诪转谞讬转讬谉 讻专讬"砖. 讚讛讗 讘讻讛"讙 讚诪转谞讬' 讗祝 诇讚讬讚讬讛 砖专讬. 讜讘砖讬专讬 拽专讘谉 砖诐 讘讬专讜砖诇诪讬 驻"讙 讛注诇讛 讘爪"注 砖讛专"谉 住讜转专 讗转 注爪诪讜 讘诪砖"讻 诇注讬诇 (诇) 诇诪砖"讻 诇拽诪谉 (驻讟) 注"砖. 讜谞专讗讛 讚讗讬砖转诪讬讟转讬' 讻"讚 讛专"谉 砖诇驻谞讬谞讜 讗砖专 讗诇讬讛诐 讻讜讜谉 讘诪砖"讻 诇注讬诇 讜讬转讘讗专 讘驻"讘 讚诪讻诇转讬谉. 讜讛讜讗 讚讬诪讛 砖讻讬讜讜谉 诇诪砖"讻 诇拽诪谉 (驻讟). 讜讻谉 转诪讛 讗谞讬 注诇 讛讘"讬 讜讛讘讗讬诐 讗讞专讬讜 讘讬讜"讚 住讬' 专讬"讝 住诇"讛 砖诇讗 讛讘讬讗讜 讚注转 讛专"谉 讛诇讝讜 讻诇诇 讜住转诪讜 诇讚讬谞讗 诇讛驻讱:



讘讗"讚 讜诇讚讬讚谉 讚拽讬"诇 讻专"注 讗住讜专 讻讜' 讜讻讚讻转讬讘讗 讛讗 讬专讜砖诇诪讬 讘讛诇' 讛专诪讘"谉 讻讜'. 讻爪"诇:



讘讗"讚 讚讛讗 住转诐 诇谉 转谞讗 讘讛讗讬 驻讬专拽讗 讻专"注 讻讜'. 诇讻讗讜专讛 转诪讜讛 讚讚诇诪讗 住讘专 专"谞 讻讗讘讬讬 诇拽诪谉 (驻讟) 讚诪讜拽讬 诇诪转谞讬转讬谉 讗祝 讻专讬"砖 讗讘诇 讝"讗 讚讛讬专讜砖诇诪讬 注"讻 诇讗 住讘专 讻讗讘讬讬 讚诇讚讬讚讬讛 讻讬讜谉 讚讛讬讛 讗驻砖专 砖诇讗 讬注砖讛 诪讬讜砖讘讬 讬讘砖讛 拽讜讚诐 诇"讬 讗祝 专讬"砖 讬讜讚讛 讚讗讝诇讬谞谉 讘转专 讗诪讬专讛 讚讜诪讬讗 讚诪转谞讬转讬谉 讚诇拽诪谉:



讘住讛"讚 讗"谞 讻讜' 讻讙诪专讗 讚讬诇谉. 讻爪"诇:



专讗"砖 讚"讛 讗讬诪讗 住讬驻讗. 讜讬"诇 讚诇注讬诇 讚讗住专讛 驻讬专讜转 讞谞讜讜谞讬 注诇讛 讻讜'. 讻爪"诇:



专讗"砖 讚"讛 谞转讙专砖讛. 讬讻讜诇讛 诇讗住专讜 注诇讬讛 诇讗讞"讝. 讻爪"诇:





讞讬讚讜砖讬 讞转"住

砖讗谞讬 谞讛谞讛 诇讘专讬讜转 讜讻讜'. 注' 诪"砖 讛专"谉 讘砖诐 讛专"诐 讘专 砖谞讬讗讜专 讘砖诪注转讬谉 讜诇讚讬讚讬 爪诇"注 诪注讬拽专讗 诪讛 拽讗 拽砖讬讗 诇讛讜 讚讛讗 讘讛讱 讚讞谞讜谞讬 讛诪拽讬驻讜 诇讗 诪讬讬专讬 讘讗讬砖 注谞讬 砖诪讜转专 诇讜 诇讬讟讜诇 诇拽讟 砖讻讞讛 讜驻讗讛 讚讛专讬 讗驻讬' 注砖讬专 砖讘注砖讬专讬诐 谞诪讬 讻讱 讚专讻讜 诇住诪讜讱 讗讞谞讜谞讬 讛诪拽讬驻讜 讜专讙讬诇 讗爪诇讜 讜注讜砖讛 注诪讜 讞砖讘讜谉 讗讞专 讝诪谉 讜讛讜讗 驻讜专注 诇讜 讜讝讛 讞谞讜谞讬 驻讜专注 驻讜注诇讬讜 讜谞讜转谉 诪注讜转 诇讘谞讬讜 讻诪讘讜讗专 讘砖"住 讘讻诪讛 讚讜讻转讬谉 讜讗讬砖 讻讝讛 讘讜讚讗讬 诇讗 讛讜讗 讜诇讗 讗砖转讜 讛讜转专讜 讘诇拽讟 砖讻讞讛 讜驻讗讛 讜讻砖谞讚专讛 诪讛讞谞讜谞讬 讛讬讗 诪住转讙驻转 讘专注讘 注讚 讝诪谉 砖讬讟专讬讞 讛讘注诇 诇讛讘讬讗 诇讛 诪诪拽讜诐 讗讞专 讜注讻"驻 讘讬谉 讻讱 诇讗 讛讜转专讛 讛讬讗 诇讬讟讜诇 诪转谞讜转 注谞讬讬诐 讜讛讜讛 注谞讜讬 谞驻砖. 诪砖讗"讻 讘砖诪注转讬谉 砖谞讚专讛 诪讻诇 讛注讜诇诐 讜讗讬 讙诐 讛讘注诇 讘讻诇诇 讘专讬讜转 诇专讘讗 讗讜 讗讞专 讙讬专讜砖讬谉 诇专"谞 讗讜 讘注诇 注谞讬 诇注讜诇讗. 讛讜转专讛 讛讬讗 讘诇拽讟 砖讻讞讛 讜驻讗讛. 讜诇讗 讬讚注转讬 诪讛 讛专注砖 讘讝讛 讜爪"注:


诪"讟 拽讗诪专 讜讻讜'. 讻转讘 讛专"谉 讚诪讬讬专讬 讘讬诪讜转 讛讞诪讛 讚讗讬讻讗 诇拽讟 砖讻讞讛 讜驻讗讛 讜诇拽诪谉 讙讘讬 诪注砖专 注谞讬 驻讬' 讚诪转谞讬' 诪讬讬专讬 讘砖注讛 砖诪注砖专 注谞讬 诪转讞诇拽 讘转讜讱 讛讘讬转. 讜讘讬诪讜转 讛讞诪讛 诪转讞诇拽 讘讙讜专谉. 讗讬谉 讝讛 住转讬专讛 讚讬诪讜转 讛讞诪讛 讚诇拽讟 砖讻讞讛 讜驻讗讛 讛讬讬谞讜 诪讝诪谉 拽爪讬专讛 砖讘讬诪讬 谞讬住谉 注讚 砖诇讛讬 拽讬讬讟讗 讜讗讝 诪转讞讬诇 讝诪谉 讙讜专谉 讚诪注砖专 讜谞拽专讗 讻讘专 讬诪讜转 讛讙砖诪讬诐 诇注谞讬谉 诇拽讟 砖讻讞讛 讜驻讗讛. 讗讱 诇讗讬讚讱 驻讬专讜砖讬 诇拽诪谉 讚诪转讞诇讛 诪转讞诇拽 讘讘讬转 讜讛谞讜转专 注讚 讬诪讜转 讛讞诪讛 诪讜诇讬讱 讛讘注讛"讘 注诪讜 讜诪讞诇拽讜 讘讙讜专谉 讗"讻 讗讝 讛讜讗 讝诪谉 诇拽讟 砖讻讞讛 讜驻讗讛 讚砖谞讛 讝讜 讜讝诪谉 讞诇讜拽转 诪注砖专 讘讙讜专谉 讚讗砖转拽讚 讗"讻 讞讚 讝讬诪谞讗 讜诇讗 讗"砖 诪转谞讬' 讚诇讗 谞拽讬讟 诪注砖专 注谞讬. 讜谞"诇 讚驻诇讬讙讬 讛谞讬 讘' 驻讬专讜砖讬诐 讘驻诇讜讙转转 讘' 诇讬砖谞讬 讘讘"诪 (驻讞 注"讘) 讜驻讬' 专砖"讬 砖诐 讚"讛 讘注谞讘讬诐 讜讝讬转讬诐 讜讻讜' 讜讚讘专讬 讛专诪讘"诐 讜讛专讗讘"讚 驻"讚 诪讛' 诪注砖专 讜讘诪砖谞讛 诇诪诇讱 砖诐 讛诇讻讛 讘' 注"砖 讚讛砖转讗 诇诪"讚 专讗讬讬转 讛讘讬转 讚讜拽讗 拽讜讘注 注"讻 注讬拽专 讞诇讜拽 讘讘讬转 讜讛诪讜转专 诪讜诇讬讱 诇讙讜专谉 讘砖谞讛 讗讞专转 讜讚诇讗 讻专讘讗. 讜讬"诇 诇讛讱 诇讬砖谞讗 诇讗 诪转专爪讗 诪转谞讬' 讜讘专讬讬转讗 讚诪注砖专 注谞讬 讘砖讬谞讜讬讗 讚专讘讗 讗诇讗 驻诇讬讙讬 讘讟讜讘转 讛谞讗讛 诪诪讜谉 讗讜 讘讜讬转讜专 讗住讜专 讘诪讜讚专 讛谞讗讛 讜讻讚诇拽诪谉 讘住讜讙讬讗 砖诇驻谞讬谞讜 讗讬"讛. 讜专讘讗 讚住"诇 讚诇讗 讘注讬 专讗讬讬转 驻谞讬 讛讘讬转 注"讻 诪讬转专爪讗 诇讬讛 诪转谞讬' 讜讘专讬讬转讗 讗诇讬讘讗 讚讞讚 转谞讗 讚讟讜讘转 讛谞讗讛 诪诪讜谉 讘诪讜讚专 讛谞讗讛 讜讛讻讗 诪砖谞转讬谞讜 讘讝诪谉 讚诇讬讻讗 诪注砖专 注谞讬 注"讻 谞讬讞讗 诇讬讛 诇砖谞讜讬讬 诪砖谞讛 讜讘专讬讬转讗 讛讻讬 讜讻讬讜谉 讚注"讻 诪砖谞转讬谞讜 讘诇讗"讛 讘讻诇 讛讝诪谞讬诐 讗讬讬专讬 讚注"讻 诪转讜拽诐 讘讝诪谉 讚诇讬讻讗 诪注砖专 注谞讬 讘讙讜专谉 讗"讻 诪诪讬诇讗 谞讬讞讗 诇讬讛 诇讗讜拽诪讬 诪砖谞转讬谞讜 讘注诇 讘讻诇诇 讘专讬讜转 讜诪砖谞转讬谞讜 讘讝诪谉 讬讚讜注 讚讗讬讻讗 诇拽讟 砖讻讞讛 讜驻讗讛 讜讻讛专"诐 讘专 砖谞讬讗讜专. 讗讘诇 讗讬讚讱 讗诪讜专讗讬 住"诇 诪注砖专 注谞讬 转诇讬讗 讘专讗讬讬转 驻谞讬 讛讘讬转 讚讜拽讗 讜讛谞讜转专 诪转讞诇拽 讘讙讜专谉 讘转讞诇转 讛拽讬抓 讜住转讬专转 讛诪砖谞讛 讜讘专讬讬转讗 爪"诇 讻转谞讗讬 讚讟"讛 诪诪讜谉 讗讜 讜讬转讜专 讜讻谞"诇 讜讗"讻 讗讬谉 诇讚讞讜拽 讘诪砖谞转谞讜 诇讞诇拽 讘讝诪谉 诪谉 讛讝诪谞讬诐 讜讻讛专"诐 讘专 砖谞讬讗讜专 讗诇讗 讘注诇 诇讗讜 讘讻诇诇 讘专讬讜转 讜诇讻砖转转讙专砖 转讛讬讛 诪讜转专转 讘诇拽讟 砖讻讞讛 讜驻讗讛. 讜注讻"驻 爪"诇 讘讞谞讜谞讬 讛诪拽讬驻讜 讚诇讗 转讬拽砖讬 注讻"驻 诇讬转讛谞讬 诪诪注砖专 注谞讬 讛诪转讞诇拽 讘讬诪讜转 讛讙砖诪讬诐 讘讘讬转 讚讛专讬 讛转诐 诇讗 谞讚专讛 诪讻讜诇讬 注诇诪讗 讜诪讜转专转 讘诪注砖专 注谞讬 讛诪转讞诇拽 讘讬诪讜转 讛讙砖诪讬诐 讘转讜讱 讛讘讬转. 讜讗"讻 诪讛 讛讜注讬诇 讛专"诪 讘专 砖谞讬讗讜专 讚诪讜拽讬 诇诪转谞讬转讬谉 讚讞谞讜谞讬 讘砖注讛 讚诇讬讻讗 诇拽讟 讜讻讜' 注讻"驻 转转驻专谞住 诪诪注砖专 注谞讬 讜爪"诇 讚讛讗讬 诇讞讜讚 诇讗 住驻讬拽 诇诪讝讜谞讜转讬讛:


谞转讙专砖讛 讬讻讜诇讛 诇讬讛谞讜转 讻讜'. 注讬讬谉 讗专讬讻讜转讜 砖诇 讛专"谉 讘讛讗 讚讛谞讜讚专 诪讛讬讜专讚讬 讛讬诐 讗讞专 砖诇砖讬诐 讬讜诐 讜讻讜讜谞转讜 讚诇讛讬专讜砖诇诪讬 讗讬 谞讚专讛 诪讛讘专讬讜转 讗讞专 诇诪"讚 讜谞转讙专砖讛 讘讬谞讬 诇讘讬谞讬 讗"讻 诇专"注 诇讗 诪讬转住专讬 讗讘注诇 讻讬讜谉 讚讘砖注转 注讬拽专 讛谞讚专 诇讗 讛讜讛 讘讻诇诇 讘专讬讜转 讗注"讙 讚讘砖注转 讞讬讬诇讜转 讛谞讚专 讛讜讛 讘讻诇诇 讘专讬讜转 诪"诪 砖专讬讗 讘讛谞讗转讜 讻诇 砖讻谉 讗讬 讗诪专讛 住转诐 拽讜谞诐 砖讗谞讬 谞讛谞讛 诇讘专讬讜转 讚讛砖转讗 讛讜讛 注讬拽专 讛谞讚专 讜讞讬讬诇讜转讜 讘驻注诐 讗讞讚 诪讬讚 讜诇讗 讛讜讛 注讚讬讬谉 讛讘注诇 讘讻诇诇 讘专讬讜转 诇讗 讘砖注转 注讬拽专讜 讜诇讗 讘砖注转 讞讬讬诇讜转讜. 讜讗讞"讻 讘转讜讱 诪砖讱 讝诪谉 讛谞讚专 谞转讞讚砖 砖谞注砖讛 讛讘注诇 讘讻诇诇 讘专讬讜转 驻砖讬讟讗 砖转讛讬讛 诪讜转专转 讘讛谞讗转讜. 讜讗驻"讛 讗住讜专讛 诇专"谞 讚砖诪注转讬谉 讗讞专 讙讬专讜砖讬谉 讜注"讻 讛砖"住 讚讬诇谉 住"诇 讘转专 诇砖讜谉 讛谞讜讚专 讜讻讜讜谞转讜 讗讝诇讬谞谉 砖讻讜讜谞转讜 讻诇 诪讬 砖谞拽专讗 讘专讬讛 讘砖注转 讛谞讗讛 讻诪"砖 讛专讗"砖 讘驻讬专讜砖讜 讜讗"讻 讛"讛 讘讬讜专讚讬 讛讬诐 讜讻讚讜诪讛. 讝讛 讛讜讗 讻讜讜谞转 讛专"谉 讝"诇 讜诇讗 专讗讬转讬 诇砖讜诐 讗讞讚 诪讛专讗砖讜谞讬诐 讗讜 诪讛讗讞专讜谞讬诐 砖讜专砖 诇讚讘专讬讜 讜讙诐 讘驻讬专讜砖讬 谞诪讜拽讬 讬讜住祝 转诇诪讬讚讜 诇讗 讛讘讬讗 讚讘专讬讜 讻诇诇. 讜讬"诇 拽爪转 讜诇讜诪专 讚讛讻讗 砖讗谞讬 讻讬讜谉 讛讗 讚讘注诇 讗讬谞谞讜 讘讻诇诇 讘专讬讜转 讛讬讬谞讜 诇驻讬 讻讜讜谞转 讛讗砖讛 讚讜讚讗讬 讛讘注诇 讛讜讗 讘专讬讛 讗诇讗 诇讙讘讬 讗讬转转讗 讗讬谞谞讜 谞讻诇诇 讘诇砖讜谉 讘专讬讛 讜讻讬讜谉 讚注"讻 讘转专 讻讜讜谞转讛 讗讝诇讬谞谉 讗讝诇讬谞谉 谞诪讬 讘讛讗 讘转专 讻讜讜谞转讛 讜诇讗 讘转专 注讬拽专 讛谞讚专 讜注讚讬讬谉 爪"注:

